Lauantaipussi

Lauantaipussi on Cloetan Malaco-brändin alla valmistama karkkipussi. Lauantaipussi kehitettiin oululaisessa Rettig/Merijalin makeistehtaalla, ja kauppoihin se tuli vuonna 1983. Pussin taustalla oli 1970-luvun loppupuolella Suomessa vakiintunut käsite karkkipäivästä, jonka tarkoitus oli hillitä lasten karkinsyöntiä. Ensimmäisessä pussissa oli muun muassa tikkari, karkkiaski ja hedelmä- ja salmiakki-irtokarkkeja. Vuonna 1995 pussiin lisättiin ksylitolipurkka.

Vuonna 2006 Lauantaipussi oli kappalemäärältään Suomen myydyin makeispussi.

 Lähteet 

Luokka:Suomalaiset makeismerkit
Luokka:Cloetta